# Ribnik (RS)

| Ribnik
 |
| --- |
|  |
|  |
|  Grb
 |
| Osnovni podaci
 |
| Država
 |  Bosna i Hercegovina
 |
| Stanovništvo
 |
| Stanovništvo ((1991)) | 10563
 |
| Geografija
 |
| Koordinate
 | ﻿ / ﻿ |
| RibnikRibnik (Bosne i Hercegovine)
 |

**Ribnik** (1994–2004. **Srpski Ključ**), naselje i općina u Bosni i Hercegovini, pored Banja Luke. Predstavlja dio nekadašnje općine Ključ koji je nakon Daytonskog mirovnog sporazuma pripao Republici Srpskoj. Imao je naziv *Srpski Ključ*, ali je kasnije dobio današnji naziv.

## Geografija

Teritorija opštine graniči sa opštinama: Ključ, Mrkonjić Grad, Šipovo, Petrovac i Istočni Drvar. Kroz teritoriju opštine prolazi magistralni put Jajce - Bihać, bivši put AVNOj-a

Prostire se na površini od 496 km².

Na teritoriji opštine nalaze se dvije planinske rijeke, Sane i Ribnik. Ribnik izvire na području opštine, 4 km. og naselja Gornji Ribnik i čitavim tokom od 8 km je na teritoriji opštine. Ulijeva se u Sanu. Tu su i dviju rječice, Stanička i Banjica. Zapadni dijelovi planinskog reljefa obiluju mnoštvom izvora pitke vode. Najveći dio ovih izvora nije iskorišten.

Oko 70% prostora opštine Ribnik pripada brdsko – planinskom pojasu odnosno nalazi se na visini iznad 500 m nadmorske visine, a ostali dio se nalazi oko glavnih riječnih tokova. Srednje visoke planine Dimitor, Šiša, Lisina, Osoje i Manjača čine glavninu teritorije obrasle šumom sa velikim planinskim pašnjacima Crkveno, Resenovača, Jarčište, obronci Dimitora i Manjački plato.

Općina u RS s najvećim šumskim fondom. Šume prekrivaju 32000 ha ili 64% opštine, čime opština Ribnik u ukupnom bogatstvu šuma RS učestvuje sa13%. U šumskom kompleksu rastu skoro sve vrste drveća a najznačajnije su i najkvalitetnije zbog geografskog podneblja i sastava zemljišta visoke šume jele i smrče, a od listopadnih visokokvalitetna bukva, javor, brest, jasen i lipa. Dobar dio opštine je obrastao niskim izdanačkim šumama sa velikim plantažama četinarskih kultura većinom borovog sadržaja i manjim količinama ariša.

Kod sela Mačkići je neistražena i prilično nepristupačna Mačkića pećina, sa dva glavna i nekoliko manjih ulaza. Druga, Ledena pećina, je kod naselja Sitnica, na visini od 1200 metara, takođe neistražena i sa stalnim ledom u unutrašnjosti.

## Naseljena mjesta

|  |  |
| --- | --- |
| * Baba Ruža
* Blagojevići
* Busije
* Crkveno
* Čađavica
* Donja Previja
* Donja Slatina
* Donji Ribnik
* Donje Ratkovo (dio)
* Donje Sokolovo (dio)
* Donji Vrbljani
* Dragoraj
* Đuričići
* Gornja Previja
* Gornje Ratkovo (dio)
* Gornja Slatina
 | * Gornje Sokolovo
* Gornji Ribnik
* Gornji Vrbljani
* Hasići
* Jarice (dio)
* Jošići
* Ljubine (dio)
* Previja
* Rastoka
* Sitnica
* Sredice
* Stražice
* Treskavac
* Velijašnica
* Velije
* Vučija Poljana
* Zableće
 |

## Stanovništvo

Prema podacima iz općine ima 10.563 stanovnika, većinom Srba. Stanovništvo se uglavnom bavi poljoprivredom i radi u šumskom gospodarstvu Ribnik. Iz općine Ribnik velik se broj stanovnika iselio u zemlje zapadne Europe i prekooceanske zemlje, te Srbiju i Crnu Goru.

## Uprava

## Historija

Prvi je put dobila općinski status 1918, u vrijeme kraljevine SHS, dok je prije rata u BiH bila u sastavu općine Ključ. Sada se sastoji od 4 mjesne zajednice: Sitnica, Previja, Ribnik i Vrbljani.

## Gospodarstvo

Šumsko gospodarstvo Ribnik, i velik broj mini-pilana.

## Spomenici i znamenitosti

Područje Ribnika je pogodno za lov i ribolov. U Ribniku ima i dosta špilja i najveća od njih nosi naziv "'Ledana". Većina natjecanja u ribolovu u Republici Srpskoj održava se na rijeci Ribnik koja protječe kroz istoimeno mjesto.

## Obrazovanje

Postoje osnovne škole na razini mjesnih zajednica i srednjoškolski centar.

## Kultura

Postoje projekti za izgradnju etno-sela i etno kuća, od kojih su neki u završnoj fazi.

## Pobratimski gradovi

* Temerin (Srbija)

## Sport

još nema ni jednog kluba u Ribniku bilo kojeg sporta.

## Značajne osobe

* Jovan Perišić, poznati pevač

## Vanjske veze

* Opština Ribnik Arhivirano 2015-07-16 na Wayback Machine-u
* Ribnik Fly Fish
* Motel Aqua Ribnik